ontmoet die mense van die Witkerk
Ds Anton Kemp het in Port Elizabeth grootgeword en in 1978 aan die Hoërskool Framesby gematrikuleer. Daarna het hy aan die Universiteit van Port Elizabeth sy BA verwerf en sy teologiese studies aan die UOVS voltooi. Aan die einde van sy 2 jaar Militêre Diensplig is hy beroep na Tsumeb in Namibië as Staandemag Kapelaan vir 61 Meg Bn Gp en het daarna as kapelaan gedien vir verskeie Weermageenhede reg deur die land. Uiteindelik het hy as Groepkapelaan geëindig vir Soutpansberg Militêre Gebied in Musina. Daar is hy beroep gedurende 2001 as gemeenteleraar van die NG Gemeente Messina. Gedurende 2014 word hy beroep na Middelburg en is bevestig op 7 Desember 2014. Hy is getroud met Hester, 'n onderwyseres wat tans haar bekwaam as "Designer en estimater" Hulle twee seuns is Waldo en FC. Ds Anton glo dat die gemeente die ruimte is vir God se kinders om binne 'n gemoedelike atmosfeer geestelik toegerus te word en te groei en om dan prakties binne en buite die gemeente betrokke te raak met hul gawes. Ds Anton glo dat God nie net ons vermoëns nodig het nie maar ook ons bekikbaarheid om gebruik te word.
Ds Jaco Van Rooyen het in 1971 aan die Hoërskool Reitz gematrikuleer. Na 'n jaar militere diensplig het hy hom aangemeld by die Universiteit van die Vrystaat vir teologiese studies. Hy was baie betrokke by sendingbediening gedurende sy universiteitsjare. Hy het sy teologiese studies aan die Universiteit van Pretoria voltooi. Na voltooiing van sy studies het hy in 1985 'n beroep na Rietkuil gemeente aanvaar. In 1989 is hy beroep as militêre kapelaan by 4 SAI Middelburg. Hy is in 1995 na Middelburg gemeente beroep. Jaco is getroud met Marlene en hulle het twee dogters, Liezel en Elizma.
Tuisblad / Ons mense / Skakel in / Preke / Jaarprogram / Waarvoor ons staan / Geskiedenis / Kerkgebou / Fotoalbum